Somonijonas

Somonijonas (tadž. Сомониён, pers. سامانیان = Sāmāniyān) – miesto tipo gyvenvietė Tadžikistane, šalia Uzbekistano sienos, 18 km į pietus nuo Dušanbės, Gisaro slėnyje; Rudaki rajono centras. Istorija Senasis gyvenvietės pavadinimas – Koktašas (Кокташ – tiurkų kalbomis „mėlynasis akmuo“). Čia būta didelio akmens, kuris buvo gerbiamas vietinių dėl gydomųjų galių. 1927 m. Koktašas tapo rajono centru. 1938 m. tapo miesto tipo gyvenviete, kuri pavadinta Karhano Sardarovo, su basmačiais kovojusio komunisto garbei. 1970 m. minint Lenino šimtmečio jubiliejų, pervadinta Leninsku. 1999 m. vėl pervadinta į Somonijoną minint 1100 metų tadžikų kilmės Samanidų dinastijos sukaktį. Sportas FK Kuktoš futbolo klubas, Miesto stadionas. Šaltiniai Nuorodos Tadžikijos miestai Gyventojų skaičius Tadžikijoje